cyanic-selkie/wikianc huggingface dataset:
Αδριανός
Λογοτεχνικές αναπλάσεις
Yourcenar, Marguerite Mémoires d’Hadrien (Αδριανού Απομνημονεύματα, 1951) ― ελλην. μετάφρ.Ιωάννας Χατζηνικολή, εκδ. Χατζηνικολή, Αθήνα 1976, 1980
Εξωτερικές Πηγές
Κατηγορία:Ρωμαίοι Αυτοκράτορες Κατηγορία:Δυναστεία των Αντωνίνων Κατηγορία:Αρχαίοι Ελληνιστές Κατηγορία:Παλατινή Ανθολογία Κατηγορία:Ανθολογία του Πλανούδη  Κατηγορία:ΛΟΑΤ πρόσωπα της Αρχαιότητας
Έγκλημα στη Σιγκαπούρη
Το έγκλημα στη Σιγκαπούρη είναι εξαιρετικά χαμηλό σε σύγκριση με άλλα ανεπτυγμένα έθνη και τον κόσμο γενικότερα. Οι στατιστικές της αστυνομίας που δημοσιεύθηκαν το 2016 έδειξαν 33.608 ποινικές υποθέσεις από πληθυσμό άνω των 5,5 εκατομμυρίων, με τα περισσότερα να αφορούν εγκλήματα στο διαδίκτυο. Μεταξύ των ετών 2014 και 2015, παρατηρήθηκε στατιστική μείωση στα βίαια ή σοβαρά αδικήματα ιδιοκτησίας, τη διάρρηξη σπιτιών, την κλοπή και τον παράνομο δανεισμό χρημάτων.
Όπως αναφέρεται στην ταξιδιωτική οδηγία που εξέδωσε το Ηνωμένο Βασίλειο, μικρά εγκλήματα όπως η κλοπή πορτοφολιών και οι κλοπές στους δρόμους γενικά είναι εξαιρετικά σπάνια στη Σιγκαπούρη. Το βίαιο έγκλημα θεωρείται επίσης εξαιρετικά σπάνιο και σχεδόν ανύπαρκτο. Οι απειλές της τρομοκρατίας παραμένουν μείζον μέλημα, όπως συμβαίνει με τις περισσότερες ανεπτυγμένες χώρες. Ως μια μόνιμη υπενθύμιση από τους προξένους χωρών σε πιθανούς διακινητές ναρκωτικών. οι κυρώσεις για αδικήματα ναρκωτικών στη Σιγκαπούρη παραμένουν σοβαρές και περιλαμβάνουν μέχρι και την θανατική ποινή για ορισμένες περιπτώσεις κατοχής ναρκωτικών.
Εμπορία σεξ
Η εμπορία σεξ στη Σιγκαπούρη είναι ένα σημαντικό πρόβλημα. Γυναίκες και κορίτσια της Σιγκαπούρης αλλά και ξένων χωρών εξαναγκάστηκαν σε πορνεία και κακοποιήθηκαν σωματικά και ψυχολογικά.
Ηλεκτρονική απάτη
Οι υποθέσεις εξαπάτησης του ηλεκτρονικού εμπορίου αυξήθηκαν κατά περίπου 30% μεταξύ 2014 και 2015. Οι σημαντικές υποθέσεις από το 2016 ενδέχεται επίσης να περιλαμβάνουν πλαστοπροσωπία και απάτες στην απασχόληση. Ωστόσο, σημειώθηκε μια αξιοσημείωτη αύξηση της ευαισθητοποίησης του κοινού σχετικά με τις διαδικτυακές απάτες το 2015.
Από μόλις 66 απάτες σχτιζομενες με το σεξ το 2014, ο αριθμός αυξήθηκε σε 1.203 εντός του 2015, με τα αναφερόμενα θύματα να εξαπατούνται συνολικά περίπου με 2,9 εκατομμύρια δολάρια ΗΠΑ. Το μεγαλύτερο χρηματικό ποσό που καταβλήθηκε σε μια απάτη περιλαμβάνει 74.000 δολάρια σε μία περίπτωση. Μια οργανωμένη απάτη εντοπίστηκε και εξαρθρώθηκε στην Κίνα τον Δεκέμβριο του 2015, όταν συνολικά 43 ατόμα συνελήφθησαν για απάτες που λειτουργούσαν από τηλεφωνικά κέντρα «WeChat» στην Κίνα. Από το 2016, το μεγαλύτερα εγχώρια προβλήματα εντοπίζονται στα εμπορικά αδικήματα μέσω του Διαδικτύου, με αύξηση 47% μεταξύ 2014 και 2015.
Ποσοστό εγκλήματος μεταξύ Σιγκαπουριανών και αλλοδαπών
Τον Δεκέμβριο του 2013, ο πρωθυπουργός της Σιγκαπούρης Λι Ξιέν Λονγκ δήλωσε, ότι «τα ποσοστά εγκληματικότητας (ξένων εργαζομένων) είναι, στην πραγματικότητα, χαμηλότερα από ό,τι των Σιγκαπουριανών γενικά» Τον Ιανουάριο του 2014, η βουλευτής Λίνα Τσιάν του Λαϊκού Κόμματος της Σιγκαπούρης έκανε ερώτηση στο Κοινοβούλιο, για την ανάλυση των εγκλημάτων που διαπράχθηκαν από τους Σιγκαπουριανούς, μόνιμους κατοίκους και αλλοδαπούς αντίστοιχα μεταξύ του 2009 και του 2013. Ο αντιπρόεδρος της κυβέρνησης Τέο Τσι Χεάν απάντησε ότι κατά τη διάρκεια της περιόδου, περισσότερα από 18.000 άτομα συνελήφθησαν, εκ των οποίων το 20% ήταν αλλοδαποί με ποσοστό σύλληψης 272 ανά 100.000 αλλοδαπούς, ενώ το ποσοστό σύλληψης για ντόπιους κατοίκους ήταν 385 ανά 100.000 κατοίκους. Δεν δόθηκε κατανομή μεταξύ των Σιγκαπουριανών και των μόνιμων κατοίκων.
Αποτροπή εγκλήματος
Το Εθνικό Συμβούλιο Πρόληψης Εγκλήματος της Σιγκαπούρης διατηρεί την διαδικτυακή πύλη «Scam Alert» που προσφέρει αφίσες εκστρατείας πρόληψης για απάτες και ενθαρρύνει επίσης τα θύματα να εμφανιστούν και να αναφέρουν τις ιστορίες τους.
Το σχέδιο «Neighborhood Watch Zone» δημιουργήθηκε στις 27 Απριλίου 1997 και σήμερα περιλαμβάνει την πρωτοβουλία «Πολίτες σε Περιπολία» (Citizens On Patrol), η οποία διεξάγει τακτικές πεζοπόρες περιπολίες για την αστυνόμευση της κοινότητας. Οι αξιωματικοί πηγαίνουν σε κάθε γειτονιά για να προβάλλουν την παρουσία της αστυνομίας και να διανείμουν ένα φυλλάδιο πρόληψης του εγκλήματος στους κατοίκους.
Εξωτερικοί σύνδεσμοι
Κατηγορία:Σιγκαπούρη Σιγκαπουρη
Υδροηλεκτρικό φράγμα Στράτου
μικρογραφία|Πανοραμική εικόνα του φράγματος Το υδροηλεκτρικό φράγμα Στράτου βρίσκεται νομό Αιτωλοακαρνανίας, επί του ποταμού Αχελώου. Βρίσκεται βόρεια του Αγρινίου και δυτικά του χωριού Στράτος, από όπου πήρε και το όνομά του.
Κατασκευάστηκε το 1989 και δημιούργησε την τεχνητή λίμνη Στράτου, την τρίτη κατά σειρά τεχνητή λίμνη του Αχελώου, μετά τις λίμνες Καστρακίου και Κρεμαστών
Το υδροηλεκτρικό εργοστάσιο διαθέτει τέσσερις μονάδες ηλεκτρικής παραγωγής, συνολικής ισχύος 150 MW και μαζί με τα υπόλοιπα φράγματα συμμετέχει με ποσοστό 10% στην ετήσια παραγωγή ρεύματος της χώρας. Ωστόσο, σύμφωνα με τη WWF προβλέπεται μείωση κατά 274 GWh της συνολικής παραγόμενης ενέργειας στο σύστημα Αχελώου, λόγω μειωμένων παροχών στα φράγματα Στράτου, Κρεμαστών και Καστρακίου εφόσον προχωρήσουν τα Έργα της Εκτροπής του Αχελώου.
Από τεχνικής άποψης ανήκει στα χωμάτινα λιθόρριπτα φράγματα και κατασκευάστηκε εξολοκλήρου από ελληνικές εταιρίες
Σημειώσεις παραπομπές
Στράτου Κατηγορία:Νομός Αιτωλοακαρνανίας Στρατου
Αμαέκι Ότιτζι
Ο Αμαέκι Τίτους Ότιτζι (Amaechi Titus Ottiji, 28 Δεκεμβρίου 1966 Λάγκος - 25 Δεκεμβρίου 2004), ήταν Νιγηριανός πρώην ποδοσφαιριστής.
Ξεκίνησε το ποδόσφαιρο στην πατρίδα του τη Νιγηρία παίζοντας κατά σειρά στις Calabar Rovers, Rangers International και BCC Lions. Το 1990 ήρθε στην Ελλάδα για λογαριασμό της Παναχαϊκής. Στην πατρινή ομάδα έπαιξε σε 104 αγώνες Α' Εθνικής και σημείωσε 45 γκολ. Αγωνίστηκε στην Παναχαϊκή για 5 χρόνια και συγκαταλέγεται στους κορυφαίους ξένους που πέρασαν από την ομάδα. Είναι επίσης ο τρίτος σκόρερ της ομάδας όλων των εποχών. Τον Δεκέμβριο του 1994 πήγε στον Ιωνικό Νίκαιας, όπου αγωνίστηκε μέχρι το 1997 παίζοντας σε 62 αγώνες στην Α' Εθνική και σημειώνοντας 14 γκολ.
Στην διάρκεια της καριέρας του στην Ελλάδα απασχόλησε πολλές φορές τον τύπο με τα κατορθώματα του, όπως σε κάποια προπόνηση του Ιωνικού όπου πήγε με τις παντόφλες, ενώ απασχόλησε δύο φορές το αστυνομικό δελτίο, συλλαμβανόμενος για κατοχή ναρκωτικών. Την πρώτη φορά που είχε συλληφθεί, ισχυρίστηκε ότι τα είχε αγοράσει για θεραπευτικό σκοπό, ενώ η δεύτερη φορά που συνελήφθη ήταν και ο λόγος που ο Ιωνικός τον άφησε ελεύθερο. Για τον Ότιτζι είχαν ενδιαφερθεί και άλλες ομάδες Α' Εθνικής όπως η Προοδευτική.
Μετά τον Ιωνικό συνέχισε την καριέρα του στη Γερμανία και σε ομάδες Γ' κατηγορίας μέχρι το 2003. Τα Χριστούγεννα του 2004 σκοτώθηκε από ανταλλαγή πυροβολισμών σε συμπλοκή αντιπάλων συμμοριών στην Κολομβία.
Παραπομπές
Ο Ο Ο ο Κατηγορία:Ποδοσφαιριστές Εθνικής Νιγηρίας
Μάρμαντιουκ Πατλ
Ο επισμηναγός της RAF Μάρμαντιουκ Τόμας Σαιντ Τζον Πατλ, γνωστός με το υποκοριστικό «Πατ» (RAF Squadron Leader Marmaduke Thomas St. John "Pat" Pattle DFC & bar, 3 Ιουλίου 1914 – 20 Απριλίου 1941) ήταν ο πρώτος πιλότος της Αγγλικής Αεροπορίας σε καταρρίψεις κατά τον Β' Παγκόσμιο Πόλεμο, την περίοδο 1940-41, τις περισσότερες από τις οποίες πέτυχε πάνω από την Ελλάδα κατα την περίοδο της Ιταλο - Γερμανικής εισβολής. Σκοτώθηκε πολεμώντας στην περίφημη Μάχη των Αθηνών, στις 20 Απριλίου 1941, όπου με μια χούφτα εναπομείναντα αεροπλάνα από την Ελευσίνα αντιμετώπιζε εκατοντάδες επιτιθέμενα γερμανικά που στόχευαν στα πλοία που μετέφεραν τα υποχωρούντα συμμαχικά στρατεύματα απ' τον Φαληρικό κόλπο με τελικό προορισμό την Κρήτη.
thumb| Ο «Πατ» Πατλ το 1941 σε φωτογραφία που τραβήχτηκε στην Λάρισα Επειδή κατά την υποχώρηση εκείνη καταστράφηκαν τα αρχεία της μοίρας του, του έχουν αναγνωρισθεί επίσημα μόνο 24 καταρρίψεις. Με νεώτερες μελέτες και μαρτυρίες συντρόφων του ο αριθμός αυτός πιθανότατα ξεπερνάει τις 50 και αυτό σε διάστημα μόλις εννέα μηνών μάχης, ένα ρεκόρ που ακόμα δεν έχει καταρριφθεί από κανέναν γνωστό άσσο των Συμμάχων. Το αεροπλάνο με το λείψανό του μέσα, με βάσει πρόσφατες μελέτες, πρέπει να βρίσκεται στον βυθό, λίγα χιλιόμετρα ανατολικά απ' τη νήσο Ψυττάλεια, κατά την πορεία του απ' το Φάληρο προς τον κόλπο της Ελευσίνας καθώς προσπαθούσε να βοηθήσει έναν άλλο πιλότο του που περιτριγυρίζονταν από πολλά εχθρικά αεροπλάνα. Ο Πατλ ήταν ήδη άρρωστος με υψηλό πυρετό (39 o C) και είχε την εντολή να μην πετάει «παρά μόνο αν αυτό κρίνονταν απολύτως απαραίτητο». Εντούτοις πετούσε αδιάλειπτα καταρρίπτοντας στο τελευταίο διήμερο, ακόμα πέντε γερμανικά αεροπλάνα.
Νεανικά χρόνια
Ο Πατ Πατλ γεννήθηκε στο Μπάτεργουωρθ της Νότιας Αφρικής (Butterworth, Cape Province, South Africa ) στις 3 Ιουλίου 1914, γιος Άγγλων μεταναστών που είχαν πρότερη υπηρεσία στα αποικιακά στρατεύματα. Πέρασε οικονομικά δύσκολα παιδικά χρόνια, δούλεψε για ένα διάστημα σε γκαράζ και σε ορυχεία. Για λόγους βιοπορισμού ο Πατ επιδίδονταν και στο κυνήγι, κάτι εξαιρετικά χρήσιμο για την υπόλοιπη καριέρα του.
Σε ηλικία 19 ετών εντυπωσιάστηκε με τα αεροπλάνα, κάτι που του έγινε έμμονη ιδέα. Επιδίωξε την ένταξή του στην αεροπορία της χώρας του, αλλά οι περικοπές κονδυλίων δεν του εξασφάλιζαν ένα μόνιμο μέλλον στη Νότια Αφρική. Με δανεικά απ' το οικογενειακό του περιβάλλον πήρε εισιτήριο για να πάει στην Αγγλία και ενταχθεί στην ΡΑΦ. Το 1937 αποφοιτά με τον βαθμό του Ανθυποσμηναγού με έπαινο στην ευστοχία και μετατίθεται στην 80η Μοίρα της ΡΑΦ.
Υπηρεσία στην Βόρεια Αφρική
Το 1939 η 80η Μοίρα μετατίθεται στην Αίγυπτο όπου αναλαμβάνει διοικητής Σμήνους ( ομάδα Β ) και πετάει με τα τελευταία διπλάνα διωκτικά της ΡΑΦ, τα Γκλόστερ Γκλαντιάτορ. Με το ξέσπασμα του πολέμου έχει την πρώτη του αερομαχία στο Σίντι Μπαράνι, όπου σημειώνει τις δύο πρώτες νίκες του, αν και καταρρίπτεται κι ο ίδιος, κι επιστρέφει με τα πόδια μέσα από την έρημο μετά από δύο ημέρες. Στις 3 Σεπτεμβρίου 1940 προβιβάζεται σε Υποσμηναγό.
Αερομαχίες στην Ελλάδα
Τον Νοέμβρη 1940 η Μοίρα του μεταφέρεται αρχικά στη Λάρισα. Η εξαίρετη ικανότητά του στο σημάδι αλλά και η τεχνική του να πετυχαίνει την μεγαλύτερη απόδοση από το σχετικά αδύναμο αεροπλάνο του τον φέρνουν στην πρώτη σειρά των διακρίσεων έχοντας ήδη 11 νίκες μέχρι τον Δεκέμβρη 1940. Εντούτοις υπάρχουν ενδείξεις για τουλάχιστον άλλες 10-15 καταρρίψεις των οποίων τα συντρίμμια ήταν πολύ δύσκολο να εντοπιστούν εκείνη την ώρα και κάτω από τις αντίξοες καιρικές συνθήκες στις οροσειρές της Ηπείρου. Η Μοίρα του στη συνέχεια μεταφέρεται στα Ιωάννινα, στο πρόχειρο αεροδρόμιο της Παραμυθιάς. Καθ´όλο τον μήνα του Δεκεμβρίου ο Πατλ οδηγεί το σμήνος του σε νικηφόρες αερομαχίες που στοιχίζουν ακριβά στην ιταλική αεροπορία. Εντούτοις οι καιρικές συνθήκες καταντούν σχεδόν αδύνατο τον εφοδιασμό με ανταλλακτικά και σύντομα αντιμετωπίζει προβλήματα στην διατήρηση της μάχιμης ικανότητας των αεροπλάνων του. Ταυτόχρονα οι αγγλικές αεροπορικές δυνάμεις στην Αίγυπτο έχουν απογυμνωθεί επικίνδυνα ενώ τα διπλάνα Γκλαντιάτορ ζουν τις τελευταίες μέρες τους με την ΡΑΦ. Στις 11 Φεβρουαρίου 1941 του απονέμεται ο «Σταυρός Διακριμένων Πτήσεων» και στις 18 Μαρτίου 1941, μετά από 3 διαδοχικές καταρρίψεις στη Χιμάρα, του προστίθεται και μια διεμβολή (bar), ενώ ως εκείνη τη στιγμή φέρεται να έχει στο ενεργητικό του 23 βεβαιωμένες καταρρίψεις.
Σύντομα ο Πατλ προάγεται σε Σμηναγό και αναλαμβάνει διοικητής μιας νέας Μοίρας, της 33ης, η οποία εφοδιάζεται με τα νέα καταδιωκτικά Χώκερ Χάρικαν Μκ 1. Είναι γρήγορα μονοπλάνα, εφοδιασμένα για πρώτη φορά με 8 πολυβόλα. Στον τύπο αυτό, παρόλο που θεωρείται ήδη ξεπερασμένος από την Μάχη της Αγγλίας , ο Πατλ καταφέρνει να αποδώσει το μέγιστο των δυνατοτήτων του κάνοντάς το ένα θανάσιμο αεροπορικό όπλο για τον αντίπαλο. Οι Ιταλοί σαστισμένοι αναφέρουν ότι τους επιτίθενται καταδιωκτικά Σπίτφάϊαρ. Εντούτοις πλησιάζει η στιγμή της γερμανικής εισβολής στην Ελλάδα κι οι Γερμανοί διαθέτουν τα επίσης πολύ αξιόλογα διωκτικά Μέσερσμιτ 109 Ε. Την πρώτη μέρα των εχθροπραξιών, στις 6 Απριλίου 1941, ο Πατλ καταρρίπτει στα ελληνοβουλγαρικά σύνορα στο Πετρίτσι δύο από αυτά, που ανήκουν στην περίφημη Μοίρα 27 των γερμανικών άσσων. Στην συνέχεια καταρρίπτει ακόμα τέσσερα Μέσερσμιτ 109 Ε, ένα εκ των οποίων μάλιστα προσγειώνεται κατεστραμμένο στο αεροδρόμιο της Λάρισας και του οποίου οι φωτογραφίες εμφανίζονται σύντομα με σχετικούς τίτλους στον ελληνικό τύπο.
Η Μάχη των Αθηνών
Ο τίτλος «Η Μάχη των Αθηνών» αποδόθηκε εκ των υστέρων κατ' ανάκλαση του τίτλου «Η Μάχη της Αγγλίας», όπου σαφώς ασθενέστερες αμυνόμενες αγγλικές αεροδυνάμεις αντιμετώπιζαν έναν αριθμητικά ανώτερο αντίπαλο, τη Λουφτβάφε. Στην προκείμενη περίπτωση οι αναλογίες είναι κατά πολύ χειρότερες. Με την Ελληνική Αεροπορία στο τέλος της οποιασδήποτε αντοχής της και με τις αγγλικές δυνάμεις σε συνεχή υποχώρηση, η αεροπορία τους με τα τελευταία της κατάλοιπα, κάπου 25 μαχητικά συνολικά, αντιμετωπίζει μια αντίπαλη δύναμη που αριθμεί κάπου 200 μαχητικά και 300 βομβαρδιστικά που εφορμούν από τα αεροδρόμια της Λάρισας, του Βόλου, Τανάγρας και Αμφίκλειας.
Υπό αυτές τις συνθήκες η παρουσία της αγγλικής αεροπορίας καταντά συμβολική και παίζει ρόλο μάλλον ψυχολογικό, παρόλο που ακόμα καταρρίπτονται μερικά γερμανικά βομβαρδιστικά που επιτίθενται κυρίως σε πλοία, στον Βόλο, στη Χαλκίδα και στην Αττική. Δύο καταστροφικές μαζικές επιθέσεις της Λουφτβάφε, καταφέρνουν να διαλύσουν τον ναύσταθμο στη Σαλαμίνα, να καταστρέψουν στο έδαφος αεροπλάνα στη Δεκέλεια και να κάνουν ζημιά στην Μοίρα του Πατλ που έχει την βάση της στην Ελευσίνα. Ο επόμενος στόχος των Γερμανών είναι τα πλοία που προσπαθούν να φυγαδεύσουν τα υποχωρούντα συμμαχικά στρατεύματα που βρίσκονται στο έλεος της γερμανικής αεροπορίας. Ο Πατλ οδηγεί ακατάπαυστα τα λίγα του διωκτικά εναντίον των γερμανικών βομβαρδιστικών και μάλιστα μεταξύ 14 και 19 Απριλίου καταρρίπτει κι άλλα έξι.
Στις 20 Απριλίου 1941, μια μεγάλη δύναμη της Λουφτβάφε συγκεντρώνεται απ' τον βορρά με στόχο τον Φαληρικό Κόλπο. Στην Ελευσίνα η Μοίρα 33 παρατάσσει μόνο 12 αξιόμαχα αεροπλάνα. Η πρώτη δύναμη της Λουφτβάφε περιλαμβάνει βομβαρδιστικά – αναγνωριστικά που συντονίζουν την επίθεση και κατ' αρχήν υπερίπτανται με κύκλους της περιοχής του Ταύρου και της Καλλιθέας που επιβλέπουν το Φάληρο κι απ' όπου επιλέγουν στόχους για τους συναδέλφους του που αναμένονται απ τον βορρά. Η Μοίρα 33 απογειώνεται με μια ομάδα 7 αεροπλάνων να επιτεθεί σε αυτήν την δύναμη, ενώ ο Πατλ απογειώνεται μετά από λίγο με τα υπόλοιπα 5, υπολογίζοντας να αντικαταστήσει στον αέρα το πρώτο κύμα όταν θα του εξαντλούνται τα καύσιμα και τα πυρομαχικά. Τη στιγμή που εμφανίζεται ο Πατλ πάνω από το Φάληρο οι συνάδελφοί του αγωνίζονται κυριολεκτικά για την επιβίωσή τους. Διακρίνει έναν εξ αυτών, τον παλαίμαχο επίσης του Αλβανικού Μετώπου, Γουίλλιαμ Γουντς, τον οποίον κυνηγούν τρία μαχητικά Μe 109. Ο Γουντς προφανώς επιστρέφει προς την Ελευσίνα, αλλά κάνει απελπισμένους ελιγμούς αποφυγής προς τον νότο. Ο Πατλ ακολουθεί τα γερμανικά και καταρρίπτει το ένα, αλλά δέχεται στην ουρά του επίθεση από δύο άλλα. Για τελευταία φορά εθεάθη νεκρός στο πιλοτήριό του να καταπίπτει σχεδόν στο ίδιο σημείο με τον Γουντς, κάπου λίγα χιλιόμετρα έξω απ' την Ψυττάλλεια.
Στην απελπισμένη εκείνη αερομαχία, εντούτοις , οι σύντροφοι του Πατλ καταρρίπτουν συνολικά 22 γερμανικά αεροπλάνα , χάνοντας από την πλευρά τους 5 πράγμα που αποδεικνύει αφενός την εξαιρετική τους αποτελεσματικότητα κάτω από πολύ αντίξοες συνθήκες ,αφ ετέρου δε παρουσιάζει ένα ρεκόρ αναλογίας (1:4) πολύ μεγαλύτερο από εκείνο που παρουσίασαν οι συνάδελφοί τους στην Μάχη της Αγγλίας (1:1,5)
Θρύλος
Το όνομα του Πατλ αναφέρεται στο Μνημείο της Κοινοπολιτείας στο Ελ Αλαμέιν αφιερωμένο σε όλους τους πιλότους που πολέμησαν στην Ανατολική Μεσόγειο και Αφρική, αλλά που δεν είχαν την τύχη να έχουν τάφο.
Με τα πολλά γεγονότα, μάχες και άλλους πιλότους που γνώρισαν δόξα αργότερα, το όνομα του Πατλ έμεινε στην αφάνεια για πολύ καιρό μέχρι περίπου το 1995, όταν ένας Νοτιοαφρικανός, ένας Άγγλος και ένας Έλληνας ιστορικός ασχολήθηκαν περισσότερο με το πρόσωπο του και έφεραν στην επιφάνεια περισσότερα στοιχεία για τον εξαίρετο αυτό πιλότο. Η ευστοχία του, η ικανότητά του να αξιοποιεί το αεροπλάνο στο έπακρο και οι σπουδαίες του ηγετικές ικανότητες, που κράτησαν αξιόμαχες στον απελπισμένο εκείνο αγώνα τις ισχνές του δυνάμεις, αποκαλύπτουν ένα πιλότο που αν ζούσε ως το τέλος του πολέμου θα είχε αναδειχτεί σε μοναδικό θρύλο. . Εξ άλλου ο ιστορικός Αντριου Τόμας (Andrew Thomas) στο βιβλίο Osprey Aircraft of Aces : Hurricane Aces 1941–1945 αναφέρει ότι το συνολικό του σκορ ήταν 57 νίκες. Αλλά ο Πατλ σκοτώθηκε στις αρχές σχεδόν του 2ου Παγκοσμίου Πολέμου, ενώ πολέμησε σε δευτερεύοντα μάλλον για τους Άγγλους μέτωπα, την ώρα που άλλα ονόματα με πολύ λιγότερες νίκες και αρετές έγιναν πασίγνωστα στο Δυτικό Ευρωπαϊκό Μέτωπο αργότερα κι ενώ το δικό του έπαψε να μνημονεύεται όσο συχνά θα του άξιζε, αν όχι ίσως και ξεχάστηκε για πολύ μεγάλο διάστημα. Το όνομά του αναφέρεται και στο βιογραφικό έργου του συμπολεμιστή του στην Μάχη των Αθηνών και αργότερα διάσημου συγγραφέα στον αγγλοσαξωνικό χώρο, του Ρόαλντ Νταλ, «Going Solo». Στο βιβλίο αυτό ο Πατλ περιγράφεται σαν ένας μοναδικός πιλότος και ηγέτης, που επηρέασε άμεσα τους συντρόφους του στο δύσκολο έργο που είχαν να αντιμετωπίσουν.
Η προαγωγή του μάλιστα σε Επισμηναγό δεν έφτασε ποτέ στην Ελευσίνα και τα σχετικά έγγραφα της προαγωγής του καταστράφηκαν στην υποχώρηση. Γι' αυτό το λόγο σε μερικά άρθρα αναφέρεται ως Σμηναγός, τον επίσημο βαθμό που έφερε την ώρα του θανάτου του.
Εξωτερικοί σύνδεσμοι
Κατηγορία:Βρετανοί του Β΄ Παγκοσμίου Πολέμου Κατηγορία:Νοτιοαφρικανοί στρατιωτικοί
Πάφος (μυθολογία)
Στην ελληνική μυθολογία με το όνομα Πάφος είναι γνωστά πέντε πρόσωπα. Όλοι σχετίζονται με την πόλη Πάφο αναφέρονται σαν ιδρυτές και ονοματοδότες της.
241 π.Χ.
Θάνατοι
Κατηγορία:Έτη
Άνω Μαζαράκι Αχαΐας
Το Μαζαράκι, σήμερα Άνω Μαζαράκι, είναι χωριό της Αχαΐας κτισμένο στο όρος Μπαρμπάς, ανατολική απόληξη του Παναχαϊκού, σε υψόμετρο περίπου 870-900 μέτρων. Το χωριό σήμερα δεν κατοικείται μόνιμα παρά μόνο εποχιακά το καλοκαίρι, όπως και ο γειτονικός παραθεριστικός οικισμός της Ρακίτας.
Στην απογραφή του 2011 βρέθηκε να κατοικείται από 12 μόνιμους κατοίκους.
Γενικά στοιχεία
Το χωριό πιστεύεται ότι οικίστηκε από Αρβανίτες, όπως τα γύρω χωριά κατά τον 14ο αιώνα, ενώ πιστεύεται ότι κατοικείτο ήδη πριν από τον 10ο αιώνα, σύμφωνα με επιγραφή σε ναό. Ο ναός αυτός είναι του Αγίου Γεωργίου, ο ενοριακός, και πιστεύεται ότι κτίστηκε την ίδια εποχή με την κοντινή Μονή Μακελλαριάς τον 6ο αιώνα. Επιγραφή σε αυτόν, προτού επισκευαστεί, ανέφερε ότι είχε επισκευαστεί ξανά στα 1160 μ.Χ. Μάλιστα το αρχικό χωριό ήταν σε κοντινή θέση από την σημερινή τοποθεσία που σήμερα λέγεται "Παληοχώρι".
Αργότερα, μετά την Μάχη της Καυκαριάς, εγκαταστάθηκαν στο χωριό Σουλιώτες που είχαν συμμετάσχει στην μάχη· αναφέρεται ότι ήταν εκατό με αρχηγό τον Φωτομάρα. Στην Ήπειρο την εποχή εκείνη υπήρχε χωριό Μαζαράκι, τσιφλίκι του Αλή Πασά. Την ίδια περίοδο, τον 14ο αιώνα, Αρβανίτες προερχόμενοι από το Μαζαράκ της σημερινής Αλβανίας έφτιαξαν χωριό στην Ηλεία, το Μαζαράκι, καλεσμένοι από τον Κωνσταντίνο Παλαιολόγο.
Το Μαζαράκι αναφέρεται πρώτη φορά σε ενετική κατάσταση χωριών του 1699. Σύμφωνα με τοπική παράδοση, το 1750 έγινε μια βεντέτα στο χωριό που ανάγκασε το ένα σόι να φτιάξει σπίτια στην απέναντι όχθη του ποταμού και έτσι δημιουργήθηκαν οι δύο σημερινοί οικισμοί. Στην αρχή της Ενετοκρατίας αναφέρεται ότι στην περιοχή μεταφέρθηκαν ποιμένες με τα κοπάδια τους από την Ρούμελη για να τονώσουν τον εναπομείναντα πληθυσμό του Μοριά που είχε πληγεί από λοιμό.
Το Μαζαράκι λόγω της θέσης του αποκλείεται συχνά από το χιόνι. Αναφέρεται ότι το 1963 έμεινε για 2 μήνες αποκλεισμένο. Λόγω της εγκατάλειψής του ηλεκτρικό ρεύμα απέκτησε μόλις το 1986.
Η κάθοδος στο Κάτω Μαζαράκι
Από το 1840 οι κάτοικοι του Μαζαρακίου άρχισαν να κατεβαίνουν στα πεδινά και στους πρόποδες του Τζεροβουνίου, όπου δημιουργήθηκε το σημερινό Κάτω Μαζαράκι. Αρχικά έφτιαξαν καλύβες και από το 1860 αναφέρονται τα πρώτα σπίτια· σταδιακά οι κάτοικοι μετοίκησαν εκεί. Με το ΦΕΚ 256Α της 28/08/1912 συστάθηκε ανεξάρτητη Κοινότητα Μαζαρακίου, που αρχικά περιλάμβανε μόνο το χωριό Μαζαράκι, και στις 16/10/1940 επισημοποιήθηκε η μεταφορά της έδρας της στο Κάτω Μαζαράκι. Πρώτος πρόεδρος της κοινότητας, το 1914, ήταν ο Ανδρέας Γαλάνης.
Εκπαίδευση
Στο Μαζαράκι λειτούργησε δημοτικό σχολείο πολύ μετά την απελευθέρωση. Το σχολείο έκλεισε οριστικά το 1965, ήταν μονοθέσιο και το 1965 που έκλεισε είχε 35 μαθητές. Το σχολείο ήταν θερινό και λειτουργούσε από Μάρτιο έως Νοέμβριο ενώ το 1960 άλλαξε και λειτουργούσε σαν χειμερινό.
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Κοινότητα Λεοντίου Κατηγορία:Δήμος Ερυμάνθου
877 Βαλκυρία
Η Βαλκυρία (Walküre) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,665. Ανακαλύφθηκε το 1915 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από τις πολεμικές θεότητες Βαλκυρίες της σκανδιναβικής μυθολογίας.
Φυσικά χαρακτηριστικά
Η μέση διάμετρος της Βαλκυρίας εκτιμάται σε 38,41 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,062. Η Βαλκυρία περιστρέφεται γύρω από τον εαυτό της μία φορά κάθε 17 ώρες και 26 λεπτά, μία αρκετά αργή περιστροφή για αστεροειδή.
Εξωτερικοί σύνδεσμοι
Βαλκυρια
Γ΄ κατηγορία ποδοσφαίρου ανδρών Κύπρου 1971-72
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1970-71
Ομάδες που προήχθησαν στην Β΄ κατηγορία 1971-72
Ομάδες που διαβαθμίστηκαν από την Β΄ κατηγορία 1970-71
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Βαθμολογία
Η τελική βαθμολογία του πρωταθλήματος ήταν:
Δείτε επίσης
Κατηγορία:Εγχώρια ποδοσφαιρικά πρωταθλήματα 1971-1972 Κατηγορία:Γ΄ κατηγορία ποδοσφαίρου ανδρών Κύπρου
Ιωάννης Σόντης
Ο Ιωάννης Σόντης (1907 - 18 Μαρτίου 1982) ήταν Έλληνας νομικός και μέλος της Ακαδημίας Αθηνών.
Γεννήθηκε στο Μοναστήρι και σπούδασε νομική στο Εθνικό και Καποδιστριακό Πανεπιστήμιο Αθηνών. Συμπλήρωσε τις σπουδές του στο Πανεπιστήμιο της Χαϊδελβέργης, του οποίου έγινε και διδάκτωρ. Το 1938 εξελέγη υφηγητής αστικού δικαίου στη νομική σχολή του Εθνικού και Καποδιστριακού Πανεπιστημίου Αθηνών και το 1953 εξελέγη έκτακτος καθηγητής. Το 1957 έγινε τακτικός καθηγητής παραμένοντας μέχρι το 1972, οπότε και αποχώρησε από το πανεπιστήμιο με τον τίτλο του ομότιμου καθηγητή. Το 1942 εξελέγη τακτικός καθηγητής του αστικού δικαίου στην Πάντειο Ανωτάτη Σχολή Πολιτικών Επιστημών. Το 1963 εξελέγη κοσμήτορας της Νομικής σχολής Αθηνών ενώ το 1980 εξελέγη τακτικό μέλος της Ακαδημίας Αθηνών. Είχε πλούσιο συγγραφικό έργο.
Στην υπηρεσιακή κυβέρνηση Παρασκευόπουλου το 1963 είχε χρηματίσει Υπουργός Δικαιοσύνης.
Πέθανε ενώ μιλούσε στο βήμα της Ακαδημίας Αθηνών στη διάρκεια ερωτήματός του με θέμα την ευθανασία.
Παραπομπές
Κατηγορία:Έλληνες πανεπιστημιακοί Κατηγορία:Έλληνες υπουργοί Δικαιοσύνης Κατηγορία:Μέλη της Ακαδημίας Αθηνών Κατηγορία:Καθηγητές νομικής Αθηνών Κατηγορία:Καθηγητές Παντείου Πανεπιστημίου Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
242 π.Χ.
Θάνατοι
Κατηγορία:Έτη
Ινέσα Κράβετς
Η Ινέσα Μαικολάιβνα Κράβετς (το γένος Σάλιακ, Інесса Миколаївна Кравець, γεννηθείσα την 5 Οκτωβρίου 1966) είναι Ουκρανή πρώην αθλήτρια στο άλμα εις τριπλούν και στο άλμα εις μήκος. Ήταν από τις πιο επιφανείς αθλήτριες στο άλμα εις τριπλούν και χρυσή Ολυμπιονίκης το 1996. Υπήρξε επίσης κάτοχος του παγκοσμίου ρεκόρ στο τριπλούν για ένα τέταρτο του αιώνα μέχρι το 2021.
Σταδιοδρομία
Η γεννημένη στο Ντνίπρο, Ινέσα, τον Ιούνιο 1991 έκανε μεγάλη επιτυχία καταρρίπτοντας το παγκόσμιο ρεκόρ στο άλμα εις τριπλούν με προσγείωση στα 14,95 μ. Το 1992 κέρδισε τα πρώτα σημαντικά μετάλλιά της. Στην εναρκτήρια εμφάνιση του άλματος εις τριπλούν γυναικών στο Ευρωπαϊκό Πρωτάθλημα Κλειστού Στίβου 1992 κέρδισε το χρυσό μετάλλιο. Μετά, στους Ολυμπιακούς αγώνες 1992 διεκδίκησε το αργυρό μετάλλιο στο άλμα εις μήκος ως μέλος της Ενοποιημένης Ομάδας.
Το 1993 κέρδισε το χρυσό μετάλλιο στον πρώτο αγώνα άλματος εις τριπλούν γυναικών του Παγκόσμιου Πρωταθλήματος Κλειστού Στίβου 1993 του IAAF, αλλά λόγω απαγόρευσης του ντόπινγκ δεν αγωνίστηκε στο Παγκόσμιο Πρωτάθλημα Στίβου 1993, όπου η Ρωσίδα Άννα Μπιριούκοβα πήρε τον τίτλο. Κέρδισε το Παγκόσμιο Κύπελλο 1994 του IAAF στο άλμα εις μήκος, και στη συνέχεια έλαβε το αργυρό μετάλλιο στο άλμα εις μήκος και το χάλκινο μετάλλιο στο άλμα εις τριπλούν του Ευρωπαϊκού Πρωταθλήματος Στίβου 1994.
Το 1993 η Κράβετς αποκλείστηκε από τη συμμετοχή της σε αγώνες για διάστημα 3 μηνών με αίτιο τη χρήση διεγερτικών ουσιών. Τον Ιούλιο 2000 αποκλείστηκε για 2 χρόνια όταν εξετάστηκε και βρέθηκε θετική σε ένα στεροειδές που ενισχύει τις αποδόσεις.
Παραπομπές
Κατηγορία:Ντόπινγκ στον αθλητισμό Κατηγορία:Ουκρανοί αθλητές του στίβου Κατηγορία:Ουκρανοί Ολυμπιονίκες Κατηγορία:Αθλητές του στίβου στους Θερινούς Ολυμπιακούς Αγώνες 1992 Κατηγορία:Αθλητές του στίβου στους Θερινούς Ολυμπιακούς Αγώνες 1996 Κατηγορία:Χρυσοί Ολυμπιονίκες του στίβου Κατηγορία:Αργυροί Ολυμπιονίκες του στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Παγκόσμιοι πρωταθλητές στίβου Κράβετς
Δολίχη Συρίας
Η Δολίχη ήταν αρχαία πόλη στη βόρεια Συρία.
Βρισκόταν στη Σελευκίδα και πιο συγκεκριμένα στην επαρχία της Κυρρηστικής. Από τη Δολίχη περνούσε η εμπορική οδός που ένωνε τη Γερμανίκεια με το Ζεύγμα του ποταμού Ευφράτη. Η πόλη ιδρύθηκε κατά τους ελληνιστικούς χρόνους, πάνω σε θέση με αρχαιότερη κατοίκηση.
Η συριακή Δολίχη έμεινε στην ιστορία για την ιδιότυπη λατρεία του Διός Δολιχηνού. Επρόκειτο για τη συγχώνευση της ελληνικής θεότητος του Διός με την φοινικικο-βαβυλωνιακή του Βάαλ. Στον ναό του Διός Δολιχηνού, η νέα θεότητα παριστανόταν με διπλό πέλεκυ και κεραυνό και εθεωρείτο ως θεός του πολέμου και της νίκης. Επίσης και η βαβυλωνιακή θεότητα του καιρού, Χαντάντ, είχε προσλάβει ελληνικό χαρακτήρα: στο εξής απεικονιζόταν να κάθεται πάνω σε ταύρο με διπλό πέλεκυ και δέσμη κεραυνών.
Μετά την κατάλυση του κράτους των Σελευκιδών από τους Ρωμαίους του Πομπηίου το 64 π.Χ., η λατρεία του Διός Δολιχηνού διαδόθηκε σε ολόκληρη τη ρωμαϊκή αυτοκρατορία. Φαίνεται ότι οι Σασσανίδες Πέρσες του Σαπώρ Α΄ κατέστρεψαν το ιερό του Διός και η λατρεία άρχιζε σταδιακά να παρακμάζει από τα μέσα του 3ου αιώνα μ.Χ.
Παραπομπές
Κατηγορία:Αρχαίες πόλεις της Συρίας
Αρχοντία της Χερσώνος
Η Αρχοντία ή Αρχοντάτο της Χερσώνος ήταν διοικητική διαίρεση, κατώτερη από το Θέμα, της Βυζαντινής Αυτοκρατορίας από τα μέσα του 8ου έως τα μέσα του 9ου αιώνα, στη σημερινή Κριμαία. Διοικητής της ήταν ο «Άρχοντας», ο οποίος ανήκε στην τάξη των σπαθαρίων.
Η Αρχοντία αναφέρεται στα τέλη του 8ου αιώνα σε εδάφη που οι Βυζαντινοί με τους γειτονικούς Χάζαρους βρίσκονταν σε ειρήνη. Η Βυζαντινή επικράτεια την περίοδο αυτή στην Κριμαία περιελάμβανε τη νοτιοδυτική Κριμαία και κυρίως τη Χερσώνα και τη γύρω περιοχή. Το Αρχοντάτο έπαψε να υπάρχει τον 9ο αιώνα με τη δημιουργία του Θέματος Κλιμάτων.
Παραπομπές
Κατηγορία:Αρχοντάτα της Βυζαντινής αυτοκρατορίας
Νεοσχολαστικισμός
Με τον όρο νεοασχολαστικισμός εννοείται φιλοσοφικό σύστημα του ύστερου 19ου και πρώιμου 20ού αιώνα. Ο νεοσχολαστικισμός ονομάζεται επίσης νεοθωμισμός, καθώς ο Θωμάς Ακινάτης θεωρείται πως έδωσε στον σχολαστικισμό την τελική μορφή του και θεμελιώνεται στον μεσαιωνικό σχολαστικισμό. Στην Καθολική εγκυκλοπαίδεια αναφέρεται ως νεοσχολαστικισμός η η επαναδιατύπωση στη σύγχρονη εποχή της philosophia perennis, την οποία επεξεργάστηκαν οι Έλληνες και τελειοποίησαν οι διδάσκαλοι του μεσαίωνα.
Εξωτερικοί σύνδεσμοι
Κατηγορία:Σχολαστικισμός Κατηγορία:Φιλοσοφικές θεωρίες
Μοίρα (αποσαφήνιση)
Η λέξη μοίρα, εκ του ρήματος μοιράζω (χωρίζω σε μερίδια), φέρεται στις ελληνικές εκφράσεις με την έννοια της μοιρασιάς, ή της αξίας, ή της προσήκουσας θέσης. Έτσι παρατηρείται η έκφραση «σε ίση μοίρα» ή «σε μεγαλύτερη μοίρα», ή «σε μικρότερη μοίρα» για περιπτώσεις θεμάτων ισομοιρίας ή μεγαλύτερης ή μικρότερης αξίας. Γενικά σημαίνει κάποιο μέρος συνόλου σε αντιπαράθεση του όλου (ολόκληρου).
Η λέξη παρουσιάζεται επίσεις με πολλές άλλες έννοιες όπως:
Στρατιωτικοί όροι:
Τοπωνύμια:
Κατηγορία:Αποσαφηνίσεις ελληνικών τοπωνυμίων
Έμπολι (Τοσκάνη)
Η Έμπολι (ιταλικά: Empoli) είναι ιταλική πόλη που βρίσκεται στην Τοσκάνη, περίπου 20 χλμ νοτιοδυτικά της Φλωρεντίας, στα νότια του ποταμού Άρνο σε μια πεδιάδα που σχηματίζεται από το ποτάμι. Η πεδιάδα έχει χρησιμοποιηθεί για τη γεωργία από την ρωμαϊκή εποχή και έχει μια διαχρονική παράδοση ως γεωργικό κέντρο. Η Έμπολι έχει δώσει το όνομά της σε μια τοπική ποικιλία της αγκινάρας.
Εξωτερικοί Σύνδεσμοι
Κατηγορία:Δήμοι της Μητροπολιτικής Πόλεως της Φλωρεντίας
Μοντέλο
Το Μοντέλο ή η Μοντελοποίηση μπορεί να αναφέρονται:
243 π.Χ.
Θάνατοι
Κατηγορία:Έτη
Ψηφιακό υδατόσημο
Η ψηφιακή υδατογράφηση είναι η διαδικασία κατά την οποία δημιουργείται το ψηφιακό υδατογράφημα, ή αλλιώς, υδατόσημο.Πρόκειται για ένα ψηφιακό σήμα που έχει ενσωματωθεί μέσα σε ένα αρχείο ήχου, βίντεο ή εικόνας.Το σήμα είναι παρόν σε κάθε αναλλοίωτο αντίγραφο του αρχικού αρχείου και έτσι μπορεί να διαδραματίσει το ρόλο της ψηφιακής υπογραφής στο αρχείο.Το ψηφιακό υδατογράφημα είναι κοινό για όλα τα αυθεντικά αντίγραφα του έργου έτσι ώστε να αναγνωρίζεται ο δημιουργός. Όπως και οι παραδοσιακά υδατογραφήματα, τα ψηφιακά είναι αντιληπτά μόνο υπό ορισμένες προϋποθέσεις, δηλαδή μετά τη χρήση κάποιου αλγορίθμου.Εάν ένα ψηφιακό υδατογράφημα παραμορφώνει το σήμα του φορέα του, δηλαδή του αρχείου στο οποίο έχει εισαχθεί ,κατά τρόπο ώστε να καθίσταται αντιληπτό, δεν έχει καμία χρήση.Παραδοσιακά υδατογραφήματα μπορούν να εφαρμοστούν σε μέσα ενημέρωσης όπως είναι οι εικόνες ή βίντεο, ενώ στην ψηφιακή υδατογράφηση, το σήμα μπορεί να ενσωματωθεί σε  ήχο, εικόνα, βίντεο, κείμενο ή 3D μοντέλο. Ένα αρχείο μπορεί να φέρει πολλά διαφορετικά υδατογραφήματα ταυτόχρονα. Οι απαιτούμενες ιδιότητες ενός ψηφιακού υδατογραφήματος  εξαρτώνται από την υπόθεση στην οποία εφαρμόζεται. Για τη προστασία των αρχείων πολυμέσων με πληροφορίες πνευματικών δικαιωμάτων, ένα ψηφιακό υδατογράφημα πρέπει να είναι αρκετά ανθεκτικό σε τροποποιήσεις που μπορούν να εφαρμοστούν στο αρχείο.Αντίθετα εάν ο μόνος στόχος είναι να διασφαλίζεται η ακεραιότητα του αρχείου (π.χ: αποφυγή καταστροφής), θα εφαρμοστεί ένα πιο εύθραυστο υδατογράφημα.
Τόσο η στεγανογραφία όσο και η ψηφιακή υδατογράφηση χρησιμοποιούν τεχνικές στεγανογραφίας για να ενσωματώσουν το κρυφό υδατογράφημα στα αρχεία.
Δεδομένου ότι ένα ψηφιακό αντίγραφο δεδομένων είναι η ίδιο με την αρχικό,η ψηφιακή υδατογράφηση είναι ένα παθητικό εργαλείο προστασίας. Απλά σηματοδοτεί τα δεδομένα,αλλά δεν ελέγχει την πρόσβαση σε αυτά.
Μία εφαρμογή της ψηφιακής υδατογράφησης είναι η ανίχνευση της πηγής. Ένα νέο υδατογράφημα ενσωματώνεται σε ένα ψηφιακό αρχείο σε κάθε σημείο διανομής. Εάν βρεθεί αργότερα ένα αντίγραφο του έργου χωρίς εξουσιοδοτημένη αναπαραγωγή, τότε μπορεί να ανακτηθεί το υδατογράφημα από το αντίγραφο και η πηγή της διανομής είναι γνωστή. Αυτή η τεχνική φέρεται να έχει χρησιμοποιηθεί για να ανιχνεύσει την πηγή σε περιπτώσεις παράνομης αντιγραφής ταινιών καθώς γίνεται καταγραφή του κατόχου των πνευματικών δικαιωμάτων, του διανομέα, της αλυσίδας διανομής, τον προσδιορισμό του αγοραστή του αρχείου.
Ιστορία
Ο όρος «ψηφιακό υδατογράφημα» επινοήθηκε για πρώτη φορά το 1992 από τον Andrew Tirkel και Charles Osborne.
Τα υδατογραφήματα ήταν σήματα αναγνώρισης που παράγονται κατά τη διαδικασία επεξεργασίας του χαρτιού. Τα πρώτα υδατογραφήματα εμφανίστηκαν στην Ιταλία κατά τον 13ο αιώνα, αλλά η χρήση τους διαδόθηκε ταχύτατα σε όλη την Ευρώπη. Είχαν χρησιμοποιηθεί ως μέσο για την αναγνώριση του χαρτοποιού ή της συντεχνίας που κατασκεύασε το χαρτί. Τα σήματα δημιουργούνταν από ένα ραμμένο σύρμα πάνω στο καλούπι του χαρτιού. Υδατογραφήματα συνεχίζουν να χρησιμοποιούνται μέχρι και σήμερα ως σήματα του κατασκευαστή και για την πρόληψη της πλαστογραφίας.
Νομικά προβλήματα
Η πνευματική ιδιοκτησία, αναφέρεται σε ό,τι έχει σχέση με το μυαλό και τη πνευματική διαδικασία όπως δημιουργία, σκέψη, λόγος, ιδέα, γνώση.Στη σημερινή εποχή με την έξαρση της τεχνολογίας και την εξάπλωση του Διαδικτύου, συχνά το ατομικό πνευματικό δικαίωμα  καταργείται, καθώς η δημοσίευση έχει καταστεί η νέα τάση στη βιομηχανία. Ο όρος «Πνευματική ιδιοκτησία στο Διαδίκτυο» αναφέρεται στα απόλυτα και αποκλειστικά δικαιώματα που έχει ο  δημιουργός στο έργο του, όταν αυτό εκτίθεται ή αλλιώς, δημοσιοποιείται στο κυβερνοχώρο για ενημέρωση του κοινού και όχι για κάθε είδους αναπαραγωγή, χωρίς την άδεια του δημιουργού. Αναφέρεται σε έργα τόσο ψηφιακής μορφής όπως δημοσιεύσεις, άρθρα, βιβλία, θεατρικά σενάρια, πίνακες ζωγραφικής, φωτογραφίες, λογισμικού, αναπαραγωγή ταινιών και βίντεο καθώς και μουσικής. Απαρτίζεται από δύο δικαιώματα.Το περιουσιακό ,το οποίο πρόκειται για το δικαίωμα εκμετάλλευσης του έργου και το ηθικό ,που διασφαλίζει τη προστασία του προσωπικού δεσμού του δημιουργού του προς το έργο του.Συχνά αυτά τα πνευματικά δικαιώματα καταπατώνται, με αποτέλεσμα να χρειάζονται πολύπλοκα συστήματα βάσεων διαχείρισης δεδομένων που στηρίζονται στη ψηφιακή υδατογράφηση. Το εύχρηστο περιβάλλον του Διαδικτύου, επιτρέπει τη δημιουργία αντιγράφων του ψηφιακού περιεχομένου, γεγονός που οδηγεί στο πρόβλημα της παράνομης κατάχρησης των ψηφιακών έργων.Οι νέοι νόμοι δεν είναι πλέον επαρκείς για να σταματήσουν τη πειρατεία στο Διαδίκτυο και θεωρούνται αναποτελεσματικοί και μη πειστικοί.Έτσι εγείρεται το νομικό πρόβλημα της παραβίασης της πνευματικής ιδιοκτησίας.
Χαρακτηριστικά Υδατογραφήματος
Ένα ψηφιακό υδατογράφημα καλείται ισχυρό σε σχέση με μετασχηματισμούς αν η ενσωματωμένη σε αυτό πληροφορία μπορεί να ανιχνευθεί αξιόπιστα μετά από οποιοδήποτε αριθμό των μετασχηματισμών. Για παράδειγμα , τυπικοί μετασχηματισμοί μιας εικόνας είναι η συμπίεση,  η περιστροφή και η  περικοπή.Συγκεκριμένα για τα αρχεία βίντεο, συχνά στον παραπάνω κατάλογο μετασχηματισμών προστίθενται οι χρονικές τροποποιήσεις. Ένα ψηφιακό υδατογράφημα καλείται ανεπαίσθητο αν η υπάρχουσα ψηφιοποίηση ενός αρχείου φέρει παρόμοια σήματα με το σήμα του υδατογραφήματος.
Οι τεχνικές ψηφιακής υδατογράφησης μπορούν να ταξινομηθούν με διάφορους τρόπους.
Ανθεκτικότητα
υδατογραφήματα συνήθως χρησιμοποιούνται για την ανίχνευση αρκετά μεγάλων μετατροπών.
προστασίας αντιγραφής  και προστασίας της πνευματικής ιδιοκτησίας.
Ικανότητα
Το μήκος του ενσωματωμένου μηνύματος προσδιορίζει δύο διαφορετικές κύριες κατηγορίες των ψηφιακών συστημάτων υδατογράφησης: απουσία του υδατογραφήματος στο εκάστοτε αρχείο. Αυτό το είδος του καθεστώτος υδατογράφησης συνήθως αναφέρεται ως 0-bit.
Μέθοδος Ενσωμάτωσης
φάσματος είναι γνωστό ότι δεν είναι ιδιαίτερα ισχυρά.
υδατογράφημα λαμβάνεται με κβαντοποίηση. Υδατογραφήματα τύπου κβάντωσης υποφέρουν από χαμηλή ανθεκτικότητα,δεν είναι δηλαδή ισχυρά.
Εφαρμογές της Ψηφιακής Υδατογράφησης
Η ψηφιακής υδατογράφησης μπορεί να χρησιμοποιηθεί σε ένα ευρύ φάσμα εφαρμογών, όπως:
Εφαρμογή στη Μουσική Μέσω Διαδικτύου
Υπάρχουν αρκετά σημαντικά ηλεκτρονικά καταστήματα, τα οποία προστατεύουν τα πνευματικά δικαιώματα των καλλιτεχνών. Τα σημαντικότερα είναι τα εξής:
Apple iTunes Store
Το 2009 το Apple iTunes Store το σύστημα υδατογράφησης Fairplay διένειμε μουσική μέσω Διαδικτύου.Η Apple δεν εξουσιοδότησε άλλες εταιρείες να χρησιμοποιήσουν το δικό της σύστημα προστασίας υδατογράφησης και έτσι μόνο συσκευές της Apple μπορούσαν να αναπαράγουν τραγούδια, φυσικά με κάποιο κόστος.Στο τέλος του 2009 όλη η μουσική του iTunes απαλλάχθηκε από την προστασία.
Fairplay
Το σύστημα Fairplay χρησιμοποιείται ευρέως από iPhone, iPod, iPad , iTunes και AppleTV. Τα προστατευόμενα από το Fairplay αρχεία είναι κανονικά αρχεία MP4 με μία κρυπτογραφημένη ηχητική ροή.Κάθε φορά που ένας πελάτης χρησιμοποιεί λόγου χάρη το iTunes για να αγοράσει ένα τραγούδι, τότε ένα νέο κλειδί χρήστη δημιουργείται και χρησιμοποιείται για να κρυπτογραφήσει το κύριο κλειδί. ’Ετσι υπάρχει μία βιβλιοθήκη στην οποία αποθηκεύονται όλα τα κλειδιά αγοράς και σε ποιο αρχείο αντιστοιχούν, τα οποία θα χρησιμοποιηθούν για την εύρεση της κλοπής σε τυχόν παραβίαση της πνευματικής ιδιοκτησίας.
OpenMG
To OpenMG είναι ένα σύστημα που δημιουργήθηκε από τη Sony και αποτελείται κυρίως από τέσσερα μέρη:
Ματθίλδη
Με το όνομα αυτό είναι γνωστά τα εξής πρόσωπα:
Ψηφιακό υδατόσημο
Εφαρμογή στις ταινίες
Τις τελευταίες δεκαετίες έχουν γίνει πολλές προσπάθειες για τη προστασία των πνευματικών δικαιωμάτων στις ταινίες.Οι σημαντικότερες από αυτές είναι:
Content Scrambling System(CSS)
To Content Scrambling System (σύστημα κωδικοποιήσεως περιεχομένου) είναι ένα σύστημα ψηφιακής διαχείρισης πνευματικών δικαιωμάτων.Δημιουργήθηκε το 1996 από έναν αλγόριθμο 40-bit όμως το 1999 παραβιάζεται από τον Jon Lech Johancen και αποτυγχάνει.
Protected Media Path
Πρόκειται για ένα σύστημα ψηφιακής διαχείρισης πνευματικών δικαιωμάτων του Windows Vista.Προσπαθεί να αποτρέψει την αναπαραγωγή προστατευόμενου αρχείου όταν παράλληλα εκτελούνται μη επαληθευμένης προελεύσεως προγράμματα, έτσι ώστε να μην υπάρχει πρόσβαση στο προστατευμένο περιεχόμενο.Επιπρόσθετα, μπορεί να κρυπτογραφήσει την πληροφορία που στέλνεται προς την οθόνη ή την κάρτα γραφικών ώστε να κάνει πιο δύσκολη τη μη εξουσιοδοτημένη εγγραφή.
Advanced Access Content System(AACS)
Το προηγμένο σύστημα πρόσβασης περιεχομένου είναι ένα πρότυπο για τη διανομή περιεχομένου και το ψηφιακό έλεγχο των δικαιωμάτων με στόχο να απαγορεύσει την πρόσβαση και την αντιγραφή των DVD δίσκων.Το AACS εφοδιάζει κάθε DVD συσκευή με ένα διαφορετικό πλήθος κλειδιών, τα οποία χρησιμοποιούνται στο σχήμα εκπομπής κρυπτογραφήσεων.Αυτό επιτρέπει την ανάκληση μιας συγκεκριμένης συσκευής ή καλύτερα, των κλειδιών που σχετίζονται με τη συσκευή.Έτσι αν κάποια κλειδιά γνωστοποιηθούν, αυτά δεν περιλαμβάνονται στα μελλοντικά περιεχόμενα και έτσι αυτές οι συσκευές  δε μπορούν να αναπαράγουν άλλες.
Adobe Reader
Το πρόγραμμα Adobe Reader χρησιμοποιεί το σύστημα ψηφιακής διαχείρισης πνευματικών δικαιωμάτων.Μόλις ο χρήστης ανοίξει ένα αρχείο μέσω Adobe Reader, είναι δυνατό να δει τη δήλωση δικαιωμάτων, η οποία αναφέρει ρητά τις επιτρεπόμενες ενέργειες για αυτό το αρχείο.Για παράδειγμα, σε ένα μη προστατευόμενο αρχείο, επιτρέπεται η εκτύπωση, αντιγραφή και όλες οι άλλες βασικές λειτουργίες.Σε ένα προστατευόμενο βιβλίο ο χρήστης δε μπορεί να αντιγράψει ή να εκτυπώσει το αρχείο.
Microsoft Reader
Ο Microsoft Reader έχει δικό του σύστημα ψηφιακής διαχείρισης πνευματικών δικαιωμάτων.Υπάρχουν τρεις διαβαθμίσεις όσον αφορά τις ενέργειες που επιτρέπονται στα βιβλία.Αυτές είναι οι: sealed, inscribed και owner exclusive.Τα βιβλία που έχουν το χαρακτηρισμό  sealed έχουν τους λιγότερους περιορισμούς.Στο δεύτερο στάδιο διαβάθμισης ανήκουν τα βιβλία με χαρακτηρισμό inscribed και στο τρίτο αυτά με χαρακτηρισμό owner exclusive.Μετά την αγορά και το κατέβασμα του ψηφιακού βιβλίου, ο Microsoft Reader εισάγει στο βιβλίο μία ψηφιακή ετικέτα ταυτότητας(ID Tag).Με αυτό τον τρόπο αποθαρρύνεται η διανομή και αναπαραγωγή του βιβλίου, καθώς είναι εύκολο να εντοπιστεί ο αρχικός ιδιοκτήτης του.
Πηγές
Χρήστος Λαλάς, Το Μικρό Λεξικό του Internet, Αθήνα: Δίαυλος, 2002, ISBN 960-531-138-0
Ιππόδρομος της Αρχαίας Ολυμπίας
μικρογραφία|388x388px Ο Ιππόδρομος της Αρχαίας Ολυμπίας ήταν ο χώρος διεξαγωγής των αρματοδρομιών και των ιππικών αγωνισμάτων των Ολυμπιακών Αγώνων της αρχαιότητας.
Περιγραφή
Σύμφωνα με περιγραφή του Παυσανία βρισκόταν νότια του Σταδίου και καταλάμβανε μία μεγάλη έκταση μήκους περίπου 600μ. και πλάτους 200μ. Ο ιππόδρομος ήταν ένας πλατύς, επίπεδος, ανοιχτός χώρος όπου η αφετηρία και το τέρμα οριζόταν με ένα στύλο. Ένας δεύτερος μικρός στύλος, η νύσσα, όριζε το σημείο καμπής. Οι ιπποδρομίες αποτελούσαν ένα από τα πιο δημοφιλή και εντυπωσιακά αγωνίσματα που τελούνταν στους Ολυμπιακούς Αγώνες στην αρχαία Ελλάδα. Τα ιπποδρομικά αγωνίσματα της εποχής ήταν το τέθριππον, η απήνη, η συνωρίς, το τέθριππο πώλων, η συνωρίς πώλων, η ιπποδρομία τέλειων κελήτων, η κάλπη και η ιπποδρομία των πώλων. Σύμφωνα με τη μυθολογία, ο πρώτος αγώνας αρματοδρομίας έγινε ανάμεσα στον Πέλοπα και τον Οινόμαο, τον βασιλιά της Πίσας και πραγματοποιήθηκε στην Ολυμπία. Στους αρχαίους Ολυμπιακούς Αγώνες οι ηνίοχοι δεν ήταν οι ιδιοκτήτες των αλόγων. Η νίκη όμως ανήκε στους ιδιοκτήτες οι οποίοι στέφονταν νικητές με τον κότινο και απολάμβαναν όλες τις τιμές αν και δεν έπαιρναν μέρος στους ιππικούς αγώνες. Ενώ οι ηνίοχοι κέρδιζαν μόνο ένα μικρό μέρος από τη δόξα του νικητή, όπως μία μάλλινη ταινία που ο ιδιοκτήτης του αλόγου τους έδενε στο μέτωπο.
Ο Ιππόδρομος της Αρχαίας Ολυμπίας είχε ένα πολύπλοκο σύστημα εκκίνησης για να αποφεύγεται η πρόωρη εκκίνηση των αρμάτων. Ο μηχανισμός εκκίνησης ήταν εφεύρεση του ανδριαντοποιού Κληοίτα, την οποία βελτίωσε ο Αριστείδης. Κατά τα λεγόμενα του Παυσανία, η απαιτούμενη ενέργεια για την κίνηση του μηχανισμού προερχόταν από την πτώση ενός χάλκινου δελφινιού με σκοπό το “πέταγμα” ενός χάλκινου αετού.
Εξωτερικοί σύνδεσμοι
Κατηγορία:Αρχαία Ολυμπία
Συλλογή σπέρματος
Η συλλογή σπέρματος αναφέρεται στη διαδικασία απόκτησης σπέρματος από αρσενικούς ανθρώπους ή άλλα ζώα με τη χρήση διαφόρων μεθόδων για σκοπούς τεχνητής γονιμοποίησης ή ιατρικής μελέτης (συνήθως σε κλινικές γονιμότητας). Το σπέρμα μπορεί να συλλεχθεί μέσω του αυνανισμού (π.χ. από επιβήτορες και κυνοειδή ), της μάλαξης του προστάτη, τεχνητού αιδοίου, πεϊκής δονητικής διέγερσης και ηλεκτροεκσπερμάτωσης. Το σπέρμα μπορεί να συλλεχθεί από απειλούμενα είδη για την κρυοσυντήρηση γενετικών πόρων.
Άνθρωποι
Οι μέθοδοι συλλογής σπέρματος από τον άνθρωπο περιλαμβάνουν:
===Άλογα === Η συλλογή σπέρματος από επιβήτορες γίνεται για τη χρησιμοποίησή του στην τεχνητή γονιμοποίηση. Η πιο συνηθισμένη μέθοδος που χρησιμοποιείται στη συλλογή σπέρματος είναι το τεχνητό αιδοίο· μετά τη συλλογή του σπέρματος, δοκιμάζεται και αραιώνεται και στη συνέχεια αποθηκεύεται σύμφωνα με τον τρόπο χρήσης, υγρό ή κατεψυγμένο. Υπάρχουν πολλά είδη αραιωτικών που χρησιμοποιούνται στην αραίωση του σπέρματος. Περιέχουν ως επί το πλείστον ενέργεια και αντιβιοτικά στα υγρά αραιωτικά και προστασία από το πάγωμα (γλυκερόλη) στο κατεψυγμένο σπέρμα. Σε πολλές μελέτες για τη βελτίωση των αραιωτικών, αυξάνουν το χρόνο αποθήκευσης του υγρού σπέρματος και μειώνουν ή απομακρύνουν τα βακτήρια από το σπέρμα.
Σκύλοι
Για τη συλλογή σπέρματος από αρσενικό σκύλο, ετοιμάζεται ένα τεχνητό αιδοίο, που είναι μια λεπτή κωνική θήκη από λατέξ που καταλήγει σε έναν αποστειρωμένο σωλήνα συλλογής. Το εσωτερικό της θήκης από λατέξ λιπαίνεται ελαφρά. Στο αρσενικό επιτρέπεται να οσφρανθεί ένα θηλυκό σε οίστρο. Εμπειρογνώμονες συνεργάτες συνεργάζονται άμεσα στη διαδικασία. Οι νέοι σκύλοι συχνά απαιτούν ενθάρρυνση με τη μορφή χειροκίνητης διέγερσης, επίσης γνωστή ως "χειροκίνητη εκσπερμάτιση". Γενικά το αρσενικό θα καβαλήσει το θηλυκό και ο συλλέκτης θα κατευθύνει γρήγορα το πέος του σκύλου στη θήκη από λατέξ. Το αρσενικό εκσπερματώνει και το σπέρμα συλλέγεται στον σωλήνα. Το σπέρμα στη συνέχεια αναρροφάται σε μια μακριά λεπτή πιπέτα. Πριν από την εκσπερμάτωση, το πέος μαλάσσεται μέσα στην πόσθη του. Στη συνέχεια εξωθείται από την πόσθη του και ο συλλέκτης μαλάσσει το πέος του σκύλου που είναι σε στύση κοντά στην βάση του bulbus glandis χρησιμοποιώντας τον αντίχειρα και τον δείκτη. Ο σκύλος αρχίζει πυελικές κινήσεις ώθησης κατά την έναρξη της εκσπερμάτωσης.
Λύκοι
Το σπέρμα μπορεί να συλλεχθεί από έναν αρσενικό γκρίζο λύκο πιάνοντας το πέος του με το ένα χέρι και ασκώντας πίεση στην πλάτη του λύκου με το άλλο χέρι. Το σπέρμα μπορεί επίσης να συλλεχθεί από τους λύκους με χειροκίνητη διέγερση ή ηλεκτροεκσπερμάτωση.
Παραπομπές
Κατηγορία:Σπέρμα Κατηγορία:Κτηνοτροφία
244 π.Χ.
Θάνατοι
Κατηγορία:Έτη
Πυριδαζίνη
Η πυριδαζίνη είναι μια ετεροκυκλική οργανική χημική ένωση. Η δομή της χαρακτηρίζεται από έναν αρωματικό εξαμελή δακτύλιο που περιέχει δύο άτομα αζώτου σε γειτονικές θέσεις (1 και 2). Είναι ισομερής ένωση της πυραζίνης και της πυριμιδίνης, με τις οποίες αποτελεί την οικογένεια των διαζινών.
Ιδιότητες
Η πυριδαζίνη έχει τη μορφή άχρωμου υγρού, το οποίο μπορεί να αναμιχθεί με το νερό. Το υδροχλωρικό άλας της πυριδαζίνης είναι κίτρινο στερεό με σημείο τήξης 161-163 °C.
Λόγω της ύπαρξης έξι π ηλεκτρονίων στον δακτύλιο η πυριδαζίνη έχει αρωματικό χαρακτήρα. Και τα δύο άτομα αζώτου έχουν από ένα μονήρες ζεύγος ηλεκτρονίων που μπορεί να δεσμεύσει ένα πρωτόνιο (συμπεριφορά σαν βάση κατά Lewis), καθώς και να χρησιμεύσει για συναρμογή σε μεταλλικά κατιόντα.
Τα άτομα αζώτου είναι πιο ηλεκτραρνητικά από τα άτομα άνθρακα έχουν περίσσεια ηλεκτρονιακής πυκνότητας, επομένως η πυκνότητα δεν είναι κατανεμημένη ομοιόμορφα στον αρωματικό δακτύλιο όπως στο απολύτως συμμετρικό βενζόλιο. Σε σύγκριση με την πυριδίνη, η οποία έχει μόνο ένα άτομο αζώτου στον εξαμελή της δακτύλιο, η πυριδαζίνη και οι άλλες διαζίνες είναι πιο ασθενείς βάσεις λόγω του «ανταγωνισμού» μεταξύ των δύο ατόμων αζώτου (οι τιμές σταθερών οξύτητας των συζυγών οξέων είναι 5,23 για την πυριδίνη και 2,24 για την πυριδαζίνη).
Σύνθεση
Σύμφωνα με μια σύνθεση που περιγράφηκε ήδη το 1901 από τον Marquis και τροποποιήθηκε το 1942 από τους Hückel και Jahnentz, η πυριδαζίνη μπορεί να σχηματιστεί με αντίδραση φουρανίου με μίγμα νιτρικού οξέος και οξικού ανυδρίτη: το ενδιάμεσα σχηματιζόμενο υποκατεστημένο φουράνιο αντιδρά με υδραζίνη, δίνοντας πυριδαζίνη με μέτρια απόδοση 20%.
600px|Σύνθεση πυριδαζίνης από φουράνιο
Καλύτερες αποδόσεις επιτυγχάνονται με χρήση παραγώγων του μηλεϊκού οξέος. Έτσι, ο μηλεϊκός ανυδρίτης αντιδρά με υδραζίνη προς σχηματισμό 1,2-διϋδροπυραζινο-3,6-διόνης, η οποία καταλήγει σε πυριδαζίνη μετά από χλωρίωση με οξυχλωριούχο φωσφόρο και αναγωγή με H2-Pd/C (απόδοση 62%).
620px|Σύνθεση πυραζίνης από μηλεϊκό ανυδρίτη και υδραζίνη
Αρχαιολογικό Μουσείο Μυτιλήνης
Το Αρχαιολογικό Μουσείο της Μυτιλήνης είναι μουσείο στην Μυτιλήνη της Λέσβου, στην Ελλάδα. Στεγάζεται σε δύο κτήρια, το Παλαιό και το Νέο.
Παλαιό κτήριο
Το κτήριο του Παλαιού Αρχαιολογικού Μουσείου Μυτιλήνης στεγάζεται στην οδό Αργύρη Εφταλιώτη 7 και χτίστηκε το 1912. Το κτήριο ανήκε στην οικογένεια Βουρνάζου και σχεδιάστηκε από τον Σμυρνιό αρχιτέκτονα Σ. Βαφειάδη. Τον Δεκέμβριο του 1965, το κτήριο πέρασε στην ιδιοκτησία του Υπουργείου Πολιτισμού έπειτα από τις ενέργειες του τότε Γενικού Διευθυντή των Αρχαιοτήτων Ιωάννη Κοντή. Το 1967,ο Βασίλειος Πετράκος, ο οποίος ήταν εκείνη την περίοδο έφορος αρχαιοτήτων, δημιούργησε στο κτήριο αρχαιολογική έκθεση, η οποία όμως συρρικνώθηκε σε δύο αίθουσες το 1974. Όταν το 1985 εγκαταστάθηκε στο κτήριο το Υπουργείο Αιγαίου, τα αρχαία μεταφέρθηκαν στο υπόγειο. Τον Αύγουστο του 1990 το κτήριο επεστράφη στο Υπουργείου Πολιτισμού και η έκθεση των αρχαιοτήτων επέστρεψε στο μουσείο.